ELŐTERJESZTÉS

**a Gazdasági és Városstratégiai Bizottság 2016. szeptember 21-i rendkívüli ülésére**

Javaslat az önkormányzat tulajdonában lévő gazdasági társaságok 2016. I. félévi beszámolóinak megtárgyalására

Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (1) bekezdésének bc) pontja alapján, ha a gazdasági társaságban az önkormányzati tulajdonrész az 50%ot eléri, vagy meghaladja, úgy korlátolt felelősségű társaság esetén a gazdasági ügyeket ellátó bizottság dönt a féléves beszámoló elfogadása kérdésében.

Tájékoztatom a Tisztelt Bizottságot, hogy a társaságok 2016. I. féléves beszámolói a terjedelmükre való tekintettel nem kerülnek megküldésre papír alapon. A dokumentumok elérhetőek és letölthetőek a [www.szombathely.hu](http://www.szombathely.hu) honlapon a „Közgyűlés / e-közgyűlés – e-bizottság / 2016” menüpont alatt. A társaságok beszámolóit röviden az alábbiakban kívánom összefoglalni:

**Kizárólagos önkormányzati tulajdonú gazdasági társaságok**

I. Fogyatékkal Élőket és Hajléktalanokat Ellátó Közhasznú Nonprofit Kft.

A társaság a 2016. év tervei alapján összesen 423.600 eFt bevétellel számolt, amelynek 61 %-a, azaz 259.168 e Ft teljesült az első félévben**.** Az állami normatív hozzájárulás a személyes gondoskodást nyújtó ellátásokban, az ágazati és kiegészítő ágazati pótlék támogatás valamint az ellátási szerződés szerinti önkormányzati támogatás időarányosan teljesült. Nem tervezett bevételként jelenik meg 1.500 eFt értékben az egyéb önkormányzati támogatás, mely a „Szociális hét” című rendezvényhez biztosított támogatás összegét tartalmazza.

A szociális foglalkoztatás 2016. év első félévi támogatására általános pályázatot nem írtak ki, a 2015. december 31-én hatályos támogatási szerződések hatálya 2016. június 30-ig meghosszabbodott, a támogatás mértéke a tavalyi évi szinten maradt, és első félévben 100%-ban teljesült. Időközben a támogatási időszak 2016. december 31-ig kitolódott, amely így 2016. második félévében 18.880 eFt támogatást jelent.

Az intézményen belüli foglalkoztatás árbevételea foglalkoztatásban résztvevők által előállított termékek értékesítéséből származik. Az árbevétel alakulása a tervhez képest alulmaradt (mivel csak az első félév lett tervezve, és annak 66%-a teljesült) de a tevékenység második félévben való folytatásának lehetősége az árbevétel növekedését eredményezi, mivel a bevétel főként a karneváli és karácsonyi árusításból származott előző években is.

Az utcai szociális munka továbbra is finanszírozási szerződés alapján részesül támogatásban, a 2016. évre vonatkozó támogatási összeg 6.500.000 Ft/szolgálat.

A közfoglalkoztatás támogatásából származó bevételt lényegesen túlteljesítette a társaság az első félévben, több pályázatot nyújtott be a társaság és nyert támogatást (országos hajléktalan mintaprogram folytatása, innovatív közfoglalkoztatási program, munkaerő-piaci szolgáltatás nyújtására támogatás).

A Fogyatékos Személyek Esélyegyenlőségéért Közhasznú Nonprofit Kft. által meghirdetett pályázaton 2015. évben támogatást nyertek el a „Fogyatékos személyek helyi, regionális és országos szervezeteinek működési és szakmai programjainak támogatása” című pályázati programon.

Az Országos Egészségbiztosítási Pénztár által finanszírozott hajléktalanok háziorvosi rendelőjének támogatása időarányosan teljesült.

A társaság által pályázati forrásból üzemeltetett Család, Esélyteremtési és Önkéntes Ház az üzleti terv készítésekor 2016. március 31.-ig rendelkezett támogatással, de a támogatás meghosszabbítására sikeresen pályázott a társaság, így a Ház működtetése 2016. április 1- 2017. március 31-ig továbbra is biztosított.

A kft. 2015. év végén ismételten nyert a Hajléktalanokért Közalapítvány által kiírt hajléktalan emberek ellátását támogató pályázati programokon, a 7 sikeres pályázatból 6 program megvalósítása 2016. évre is áthúzódott:

2016. évben az átlagos statisztikai állományi létszámot 104 főre tervezte a társaság, ezzel szemben az első félév az alábbiak szerint alakult:

* 12 fő fejlesztő-felkészítő foglalkoztatásban résztvevő,
* 4 fő megváltozott munkaképességű munkavállaló,
* 82 fő közfoglalkoztatott,
* 2 fő pályázatok keretében foglalkoztatott személy,
* 6 fő vállalkozási tevékenység keretében foglalkoztatott személy (az ő szerződésük a Vas Megyei Kormányhivatallal kötött szerződésünk lejáratáig tart),
* és 67 fő a társaság főállású alkalmazásában álló munkavállaló, összesen 173 fő.

A létszám és béradatok előző évhez való viszonyítása nem reális, hiszen ezen adatokat nagymértékben befolyásolják a közfoglalkoztatásban, illetve a pályázatokban résztvevők számának alakulása.

**A társaság mérleg szerinti eredménye 2016. I. félévben 2.537 eFt lett,** mely kedvezőbb a tervezetthez képest. Az eredményt befolyásolja, hogy egyes költségek nem időarányosan merülnek fel, de reális az esélye, hogy a tervezett eredményt év végén is teljesíteni tudja a társaság.

A társaság kötelező feladatainak zavartalan működését 2016. I. félévben biztosítani tudta, likviditási probléma nem merült fel. A társaság továbbra is takarékos gazdálkodást folytat, minden pályázati lehetőséget igyekeznek kihasználni.

A felügyelőbizottság a társaság 2016. I. félévi beszámolóját elfogadta.

**II. Szombathelyi Médiaközpont Nonprofit Kft.**

A társaság a 2016. üzleti év első felét 20.561 eFt nyereséggel zárta, aminek legjelentősebb tényezője a film eladásból származó bevételek tervezettek szembeni nagymértékű növekedése. A társaság célja, hogy reklámbevételeiket növeljék, valamint egyéb bevételi forrásokat találjanak, amihez szükség lenne egy saját marketinges munkatársra. Szükség lenne műszaki fejlesztések megvalósítására is. A társaság a pályázati forrásokat maximálisan igyekszik kihasználni.

A bevételek pozitívan alakultak az első félévben, a filmértékesítésből származó összeg több mint duplája lett a tervezettnek, de növekedés mutatkozik a reklám valamint a pályázati bevételek esetében is. A költségek tekintetében egyedül a személyi kiadások esetében volt 13 %-kal magasabb a költség, mint a tervezett, azonban erre fedezetet nyújtott a bevételi oldalon megjelenő többlet.

A társaság 2016. I. félévben a csökkentett tulajdonosi támogatás (110 millió Ft) miatt kialakult működési költség hiányát részben pótolta, azonban nem garantált, hogy a második félévben is tartható lesz ez a pozitív eredmény.

**Összességében a társaság mérlegfőösszege 2016. I. félévre vonatkozóan 104.383 eFt, mérleg szerinti eredménye pedig 20.561 eFt nyereség.**

A felügyelőbizottság a társaság 2016. I. félévi beszámolóját elfogadta.

III. Weöres Sándor Színház Nonprofit Kft.

A társaság beszámolója alapján a 2016. év I. félévében 217 jegyes előadás/esemény valósult meg a színházban, amelyeket összesen 39.409 fizető néző tekintett meg. Az előadásszám és a nézőszám is nagyságrendileg 9 %-kal növekedett az előző év első félévéhez képest, amelyben legfőbb tényező a bemutatók dátumának eltolódása, de ez éves szinten kiegyenlítődhet. Összességében a megvalósult művészeti program, az előadásszám és a nézőszám is összhangban van az üzleti tervben foglaltakkal.

A fenntartó által és a fenntartón keresztül – a művészeti célok megvalósítása érdekében – folyósított támogatás 210.516 eFt, teljes egészében pénzügyileg is rendezésre került a pénzügyi ütemezésnek megfelelően.

A bérlet és jegyeladásokból bevételeként 80. 187 eFt-ot, egyéb színházi működéshez kapcsolódó bevételekből pedig 3.443 eFt-ot sikerült realizálni. Az előadások értékesítéséből és ezekhez kapcsolódó egyéb bevételekből 7.265 eFt folyt be.

A bérlet bevételek összege 2. 722 eFt, az egyéb szerződésekből származó bevételek összege pedig 2.200 eFt volt. Biztosítási káreseményből bevétel 755 eFt volt.

A támogatók részére társasági adókedvezményt biztosító támogatásként a 2015-ről áthúzódó 38.000 eFt jelent meg bevételként. Pályázati úton produkciók létrehozására 1.828 eFt-ot nyert el a társaság, továbbá 6 millió Ft támogatást kapott az önkormányzattól a Szent Márton drámapályázathoz kapcsolódó színházi bemutatóhoz. A korábbi években pályázatokon odaítélt támogatások halasztott bevételei és egyéb bevételek együttesen 5.142 e Ft-ot tettek ki. A pénzügyi bevételek összege 9 eFt volt.

Árbevétel és egyéb bevétel ennek megfelelően mindösszesen 354.624 eFt, amely összhangban van a terv időarányos részével.

A 2015. év I. félévének összes kiadása 288.141 eFt volt. A társaság félév végi kötelezettségállománya a működés méretéhez képest kezelhető nagyságrendet testesített meg. A félév végén fennálló határidőn belüli és túli állomány nem volt.

A színház az első félév során megőrizte pénzügyi stabilitását és tovább erősítette pénzügyi helyzetét.

A beszámolóban részletezett torzító tényezők hatásait figyelembe véve a 2016. első félévének gazdálkodása összhangban van a társaság elfogadott üzleti tervével.

**Összességében a társaság mérlegfőösszege 2016. I. félévre vonatkozóan 137.264 eFt, mérleg szerinti eredménye pedig 66.483 eFt nyereség.**

A felügyelőbizottság a társaság 2016. I. félévi beszámolóját elfogadta.

IV. Szombathelyi Sportközpont és Sportiskola Nonprofit Kft.

A társaság feladatainak köre három fő kategóriába sorolható: sportlétesítményekkel kapcsolatos, sportszakmai jellegű, illetve sportiskolai feladatok.

A Kft. 2016. I. félévi gazdasági tevékenysége (sportlétesítmények és a kezelésben lévő egyéb helyiségek bérbeadása, egyéb sporttevékenység, sportiskolai csoportok által befizetett működési hozzájárulás bevételek) során 206.811 eFt árbevételt ért el, amelyből a közhasznú tevékenység árbevétele 22.217 eFt, a vállalkozási tevékenység árbevétele 19.469 eFt. A 2016. évi bevételi terv 367.175 eFt, a féléves tényleges összeg teljesítés 206.811 eFt, így a tervteljesítés 56,32 % volt.

A 2016. I. félévi költségek, ráfordítások a következők szerint alakultak:

* Anyagköltség 31.295 eFt
* Igénybevett szolgáltatás 60.849 eFt
* Egyéb szolgáltatás 2.148 eFt
* Személyi jellegű ráfordítások 95.903 eFt
* Értékcsökkenési leírás 11.748 eFt
* Egyéb ráfordítás 279 eFt

**Összességében a társaság mérlegfőösszege a 2016. I. félévre vonatkozóan 236.677 eFt, mérleg szerinti eredménye 728 eFt veszteség.**

Tekintettel arra, hogy a Kft. 47.702 eFt mértékű saját tőkéje a veszteség folytán nem csökkent a 3.000 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2016. I. félévi beszámolóját elfogadta.

V. FALCO KC Szombathely Kft.

A társaság 2016. I. félévben 23 832 eFT nettó árbevételt realizált, amelynek közel 85 %-a reklámtevékenységgel kapcsolatos, a többi pedig jegybevétel. Az egyéb bevételek értéke 46 885 e Ft, amelyből 34.306 eFt a tulajdonos által nyújtott támogatás, 12.579 eFT pedig látvány-csapatsport támogatás illetve kapcsolódó kiegészítő sportfejlesztési támogatás. Pénzügyi bevétel 2 eFt kamatbevétel.

A felmerült költségek nagy része anyagjellegű ráfordításokból tevődik össze. Az anyagköltség összege 4 786 eFt, az igénybevett szolgáltatás összege 58.910 eFT, az egyéb szolgáltatások értéke pedig 1.189 eFt, így összesen 64.885 eFt az anyagjellegű ráfordítás.

A személyi jellegű ráfordítás összege 35.036 eFt, pénzügyi műveletek ráfordításai 402 eFt.

A követelések értéke 10.670 eFt-ról 1.792 eFt-ra csökkent. A pénzeszközök mérlegértéke 21.593 eFt-ról 16.603 eFt-re változott. Ennek oka, hogy az országos szakszövetség által jóváhagyott látvány-csapatsport támogatást 2015. december 31-ig begyűjtött a sportszervezet, viszont annak jelentős részét csak 2016. I. félévben használta fel. A rövid lejáratú kötelezettségek állománya is jelentősen csökkent, 46.836 eFt. Az I. féléves beszámolóban a kötelezettségek között kimutatott adó és bértartozás pénzügyi teljesítése 2016. júliusban maradéktalanul megtörtént.

Fentieket figyelembe véve a társaságnak 2016. I. félévében 29.604 eFt vesztesége keletkezett. Ennek oka, hogy a 2015-ben realizált 40.694 eFt veszteség miatt a tőkehelyzetet helyre kellett állítani, és emiatt a támogatás jogcímén biztosított összeg egy része pótbefizetésként került elszámolásra.

A Polgári Törvénykönyv 3:189. § (1) bekezdés a) pontja értelmében, ha az ügyvezető tudomására jut, hogy a társaság saját tőkéje veszteség folytán a törzstőke felére csökkent, úgy késedelem nélkül köteles összehívni a taggyűlést vagy annak ülés tartása nélküli döntéshozatalát kezdeményezni a szükséges intézkedések megtétele céljából.

A Ptk. 3:188. § (3) bekezdése szerint, ha a taggyűlés befejezését követő három hónapon belül az összehívására okot adó – fent részletezett - körülmény változatlanul fennáll, a törzstőkét le kell szállítani. A társaság ügyvezetője írásban úgy nyilatkozott, hogy az I. féléves negatív eredménnyel kapcsolatban a saját tőke helyreállítására egyelőre nincs szükség, mivel a II. félévben fognak realizálódni azok a tervezett jegy és bérleteladásból, valamint reklámtevékenységből származó bevételek, amelyek a bajnoki szezonra lettek megkötve. Így a féléves mérleghez képest javulás várható.

Fentiek alapján javaslom, hogy a Bizottság kérje fel a társaság ügyvezetőjét, hogy 2016. november 30-ig adjon részletes tájékoztatást arra vonatkozóan, hogy sikerült-e a társaságnak a pénzügyi helyzetét rendezni. Amennyiben nem, úgy jelezze a tulajdonosi beavatkozás szükségességét.

A felügyelőbizottság a társaság 2016. I. félévi beszámolóját elfogadta.

**VI. Savaria Városfejlesztési Nonprofit Kft.**

A Kft. 2016. évi üzleti tervében a tervezett éves bevétel 102.857 eFt, amelyből a féléves gazdálkodás során 16.157 eFt realizálódott, ez az éves tervezett bevétel 15,7 %-a. A 16.157 eFt realizálódott bevétel a következő tényezőkből tevődik össze:

6.928 eFt belföldi értékesítés árbevételéből,

8.388 eFt Alapítói támogatás,

841 eFt egyéb bevétel.

Az 50 % alatti bevétel teljesítés a projektek időigényesebb előkészítési folyamatainak következménye, valamint a tényleges szerződés állomány jóval elmaradt az I. félévre tervezettől. A társaság működésére és a projektek előkészítési költségére az önkormányzat tagi kölcsön formájában támogatást nyújtott.

A 2016. I. félév működési kiadásaira 39.433 e Ft került tervezésre, a ténylegesen felmerült kiadás 27.430 eFt. A féléves bérköltség összesen 18.264 eFt, amely a tervezett költség 38 %-a.

Az ésszerű, takarékos gazdálkodás ellenére a társaság féléves gazdálkodásának realizált eredménye 11 292 eFt veszteség.

A beszámoló hangsúlyozza, hogy a Kft. jövőbeni működéséhez továbbra is elengedhetetlen az Alapító támogatása oly módon, hogy az önkormányzati feladatok végrehajtására a Kft.-t bízza meg.

Összességében a társaság 2016. I. félévi beszámolója 36.741 e Ft mértékű mérlegfőösszeget és 11.292 eFt mérleg szerinti veszteséget mutat.

A Polgári Törvénykönyv 3:189. § (1) bekezdés b) pontja értelmében, ha az ügyvezető tudomására jut, hogy a társaság saját tőkéje a törzstőke törvényben meghatározott minimális összege alá csökkent, úgy késedelem nélkül köteles összehívni a taggyűlést vagy annak ülés tartása nélküli döntéshozatalát kezdeményezni a szükséges intézkedések megtétele céljából.

A Ptk. 3:188. § (3) bekezdése szerint, ha a taggyűlés befejezését követő három hónapon belül az összehívására okot adó – fent részletezett - körülmény változatlanul fennáll, a törzstőkét le kell szállítani. A társaság ügyvezetője a beszámolóban úgy nyilatkozott, hogy az I. féléves negatív eredménnyel kapcsolatban a saját tőke helyreállítására nincs szükség, mivel a II. félévben fognak realizálódni olyan bevételek, amelyekkel az üzleti tervben számolt, azonban a projektek elhúzódása miatt az I. félévben nem valósultak meg.

Fentiek alapján javaslom, hogy a Bizottság kérje fel a társaság ügyvezetőjét, hogy 2016. november 30-ig adjon részletes tájékoztatást arra vonatkozóan, hogy sikerült-e a társaságnak a pénzügyi helyzetét rendezni. Amennyiben nem, úgy jelezze a tulajdonosi beavatkozás szükségességét.

A felügyelőbizottság a társaság 2016. I. félévi beszámolóját elfogadta.

**VII. Szombathelyi Parkfenntartási és Temetkezési Kft.**

A társaság saját tőkéje 2016. I. félévére vonatkozóan 51.161 eFt, árbevétele 100.514 eFt.

A társaság az idényjellegű tevékenység végzése miatt 2016. I. félévében a tervezett árbevételének 40 %-át tudta kiszámlázni, azonban a költségek folyamatosan jelentkeztek és az csökkenti az eredményt. A költségek között legjelentősebbek a bérköltségek, bérjárulékok, telephely bérleti díja, rezsiköltségek, amortizációs költségek, iparűzési adó.

A társaság által megállapított veszteség 19.047 e F, amely azonban likviditási gondot nem okoz, mivel előző évi pénzmaradvány rendelkezésre áll a hiányok pótlására.

2016. márciusában a társaság rendezte az önkormányzat felé fennálló 35.555.600 Ft összegű tagi kölcsönt és kamatait tartalmazó tartozását.

Összességében a társaság 2015. I. félévi beszámolója 75.914 eFt mérlegfőösszeget és 19.047 eFt mérleg szerinti veszteséget mutat.

Tekintettel arra, hogy a Kft. 51.161 eFt mértékű saját tőkéje a veszteség folytán nem csökkent a 25.500 eFt összegű törzstőke felére, ezért a veszteség rendezése tulajdonosi beavatkozást nem igényel.

A felügyelőbizottság a társaság 2016. I. félévi beszámolóját elfogadta.

**VIII. Szombathelyi Képző Központ Közhasznú Nonprofit Kft.**

A társaság működéséhez Szombathely Megyei Jogú Város Önkormányzata 30 millió Ft támogatást biztosít, amelynek időarányos összege a 2016. I. félévre átutalásra került.

Az ERASMUS+ programhoz kapcsolódóan átutalásra került a projekt költségvetésének 80 %-a. 2016. I. félévben vállalkozási jellegű árbevétel 800 e Ft, a közhasznú tevékenység árbevétele 3.760 eFt volt.

A szakképzésről szóló 2011. évi CLXXXVII. törvény 92/B § (4) bekezdése értelmében a szakképzési közfeladat ellátását szolgáló ingatlan vagyon a Szombathelyi Műszaki Szakképzési Centrum ingyenes vagyonkezelésébe került 2016. március 1-jén. A vagyonkezelői jog megszűnésével kivezetésre került az Akacs Mihály u. 8-10. sz. alatti önkormányzati ingatlanra fordított beruházások összege, 153.373 eFt, emiatt keletkezett a beszámolóban a jelentős mértékű negatív eredmény, azonban veszteségpótlásra nincs szükség.

**Összességében a társaság mérlegfőösszege 2016. I. félévre vonatkozóan 46.061 eFt, mérleg szerinti eredménye pedig 134.128 eFt veszteség.**

A felügyelőbizottság a társaság 2016. I. félévi beszámolóját elfogadta.

IX. Haladás Sportkomplexum Fejlesztő Nonprofit Kft.

A társaságnál 2016. június 30-ig az értékesítés nettó árbevétele 100 eFt. Az eredménykimutatás a labdarúgóstadion és multifunkcionális sportcsarnok megvalósításának érdekében felmerülő kiadásokat és ezen kiadások beruházáskénti készletre vételét tartalmazza tényleges közvetlen önköltségi áron, mint saját előállítású eszközök aktivált értéke. Ennek összege összesen 41.971 eFt. A 2016. évi kiadások – a megvalósítási szerződés értelmében – elhatárolásra kerültek. A társaságnak nem volt egyéb bevétele.

Az anyagköltség 315 eFt, amely tartalmazza a beszerzett irodaszerek költségét, a beszerzett anyagi eszközök, az üzemi- és fűtőanyagok költségét, illetve az egyéb anyagok költségét is. A társaság 9.984 eFt összegben vett igénybe szolgáltatást; az egyéb szolgáltatások igénybevétele három részből adódik: hatósági díjak, illetékek: 172 eFt, bankköltség, tranzakciós illeték: 809 eFt, biztosítási díjak: 178 eFt.

Az összes anyagjellegű ráfordítás értéke 11.458 eFt, a személyi jellegű ráfordítások összege 28.718 eFt, az értékcsökkenési leírás összesen 1.733 eFt-ot tesz ki.

A Kft. 2016. I. félévre vonatkozó mérlegfőösszege 7.569.944 eFt, mérleg szerinti eredménye 5.652 eFt nyereség.

A felügyelőbizottság a társaság 2016. I. félévi beszámolóját elfogadta.

**Többségi önkormányzati tulajdonú gazdasági társaságok**

X. Szombathelyi Távhőszolgáltató Kft.

A társaság féléves adózás előtti eredménye 383.265 eFt, amely jóval a tervezett felett realizálódott (150 %). Az értékesítés árbevétele 1.174.980 eFt volt, amely az előző időszakhoz (2015. I. félév: 1.332.264 eFt) viszonyítva csökkenést mutat. 2016. év első félévében villamos energia értékesítésére nem került sor. Az állami támogatás mértéke 426.847 eFt volt 2016. I. félévében. Az energiatámogatás az alaptevékenység teljes – támogatást is beleértve – bevételének közel 20 %-át teszi ki. A szolgáltatás közvetlen üzemi költségeinek közel 76 %-a energia ill. anyagjellegű ráfordítás, 8 %-a értékcsökkenés, 14 %-a személyi jellegű, 2 %-a egyéb ráfordítás. Az anyagjellegű ráfordítások értéke 970.280 eFt-ot tett ki. A személyi jellegű ráfordítások értéke 184.643 eFt, 2016. I. félévében az értékcsökkenés 97.620 eFt-ot tett ki. Egyéb ráfordítások 17.154 eFt - ami 4.792 eFt értékvesztést tartalmaznak. A pénzügyi tevékenység (árfolyam) tárgyidőszaki eredménye összesen -2.552 eFt. A Szombathelyi Távhőszolgáltató Kft. 2016-ban nem rendelkezik értékpapírral, a folyamatos betétlekötés eredménye 2016. I. félévében 2.762 eFt. A szállítói kötelezettségek összege 118.240 eFt, az összes rövid lejáratú kötelezettség 291.418 eFt. A követelések összege 375.726 eFt. Vevői követelések összege 103.839 eFt, kapcsolt vállalkozással szembeni követelés 5.859 eFt, egyéb követelések értéke 244.453 eFt. A bankbetét 1.109.666 eFt. A mérleg főösszege 4.614.821 eFt.

A társaság fő célkitűzése a 2016-os üzleti év további részében is a szolgáltatás folyamatos, elvárt színvonalú biztosítása.

A felügyelőbizottság a társaság 2016. I. félévi beszámolóját elfogadta.

XI. Savaria Turizmus Nonprofit Kft.

A kft. nettó árbevétele az első félévben 2 236 eFt, amely kevesebb, mint az időarányos terv. Ennek oka, hogy a nagy rendezvényekhez kapcsolódó bevételek a második félévben realizálódnak. A pénzügyi műveletek bevételei alulmaradnak a tervezetthez képest, aminek oka az előre nem kiszámítható árfolyammozgás, valamint a nullához közel eső jegybanki alapkamat. A többi bevétel időarányosan teljesült. A társaság 2016. I. félévi összes bevétele 116.999 eFt, amely meghaladja a tervszámot. Ez az üzleti terv készítésekor még nem tervezett Szent Márton jubileumi emlékév eseményei kapcsán megítélt kormányzati támogatásnak tudható be.

A költségek és ráfordítások mértéke az első félévben összesen időarányosan alacsonyabb, mint a tervezett. Az anyagjellegű ráfordítások, az igénybe vett szolgáltatások valamint egyéb szolgáltatások kiadásainak mértéke magasabb a tervezettnél. A személyi jellegű ráfordítások kapcsán a főállású alkalmazottak bér- és járulék költségei, valamint a felügyelőbizottsági tagok tiszteletdíjai időarányosan megfelelnek a tervnek, a gyakornokok és diákok költségei alulmaradnak, mivel őket jellemzően a második félévben alkalmazza a társaság.

A kft. 2016. első félévre vonatkozó költségei és ráfordításai összesen 116.982 eFt, amely összeg túlmutat a terven.

A társaság 2016. évi első félévi mérlegeredménye 15 eFt, amely bár alulmarad a tervhez képest, aminek oka az időközben jelentkezett többletfeladatok ellátása. Takarékos és tervszerű gazdálkodással tervez a kft. a második félévben is, hogy a pozitív eredményt megtartsa és erősítse.

A felügyelőbizottság a társaság 2016. I. félévi beszámolóját elfogadta.

Kérem a Tisztelt Bizottságot, hogy az előterjesztést a mellékelt féléves beszámolókra kiterjedően megtárgyalni, és a határozati javaslatokban foglaltak szerint dönteni szíveskedjék.

**Szombathely, 2016. szeptember „…..”**

**/: Dr. Puskás Tivadar :/**

## Határozati javaslatok

**I.**

**…./2016. (IX.21.) GVB határozat**

A Gazdasági és Városstratégiai Bizottság a Fogyatékkal Élőket és Hajléktalanokat Ellátó Közhasznú Nonprofit Kft. 2016. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

Dr. Horváthné Németh Klára, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**II.**

**…./2016. (IX.21.) GVB határozat**

A Gazdasági és Városstratégiai Bizottság a Szombathelyi Médiaközpont Nonprofit Kft. 2016. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

Lovass Tibor, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

III.

**…./2016. (IX.21.) GVB határozat**

A Gazdasági és Városstratégiai Bizottság a Weöres Sándor Színház Nonprofit Kft. 2016. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

Jordán Tamás, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

IV.

**…./2016. (IX.21.) GVB határozat**

A Gazdasági és Városstratégiai Bizottság a Szombathelyi Sportközpont és Sportiskola Nonprofit Kft. 2016. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

Rácz Róbert, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

V.

**…./2016. (IX.21.) GVB határozat**

A Gazdasági és Városstratégiai Bizottság a FALCO KC Szombathely Kft. 2016. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

Gráczer György, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VI.**

**…./2016. (IX.21.) GVB határozat**

A Gazdasági és Városstratégiai Bizottság a Savaria Városfejlesztési Nonprofit Kft. 2016. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

Dr. Ajkay Adrián, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VII.**

**…./2016. (IX.21.) GVB határozat**

A Gazdasági és Városstratégiai Bizottság a Szombathelyi Parkfenntartási és Temetkezési Kft. 2016. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

Kiss Dávid, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**VIII.**

**…./2016. (IX.21.) GVB határozat**

A Gazdasági és Városstratégiai Bizottság a Szombathelyi Képző Központ Közhasznú Nonprofit Kft. 2015. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

Bálint András, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**IX.**

**…./2016. (IX.21.) GVB határozat**

A Gazdasági és Városstratégiai Bizottság a Haladás Sportkomplexum Fejlesztő Nonprofit Kft. 2016. I. félévi gazdálkodásáról szóló beszámolóját elfogadja.

Felelős: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

Dr. Szondy Szilvia, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: azonnal

**X.**

**…./2016. (IX.21.) GVB határozat**

1. A Gazdasági és Városstratégiai Bizottság a Szombathelyi Távhőszolgáltató Kft 2016. I. félévi gazdálkodásáról szóló beszámolóját elfogadásra javasolja a társaság taggyűlésének.
2. A Gazdasági és Városstratégiai Bizottság felhatalmazza a SZOVA Zrt. vezérigazgatóját, hogy a társaság taggyűlésén a fenti döntést képviselje.

Felelős: Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

Kovács Márta, a társaság ügyvezetője

Dr. Németh Gábor, a SZOVA Zrt. vezérigazgatója

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: a társaság taggyűlése

**XI.**

**…./2016. (IX.21.) GVB határozat**

1. A Gazdasági és Városstratégiai Bizottság a Savaria Turizmus Nonprofit Kft. 2016. I. félévi gazdálkodásáról szóló beszámolóját elfogadásra javasolja a társaság taggyűlésének.
2. A Gazdasági és Városstratégiai Bizottság felhatalmazza a Polgármestert, hogy a társaság taggyűlésen a fenti döntést képviselje

Felelős: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

Grünwald Stefánia, a társaság ügyvezetője

(A végrehajtásért felelős:

Lakézi Gábor, a Városüzemeltetési Osztály vezetője)

Határidő: a társaság taggyűlése